13 இப்போது, எல்லாம்வல்ல ஆண்டவரைச் சோதிக்கின்றீர்கள்;  ஆனால் நீங்கள் எதையும் என்றுமே அறிந்து கொள்ளப்போவதில்லை.  14 மனித உள்ளத்தின் ஆழத்தையே நீங்கள் காண முடியாது;  மனித மனம் நினைப்பதையே நீங்கள் உணர முடியாது.  அவ்வாறிருக்க, இவற்றையெல்லாம் படைத்த கடவுளை  எவ்வாறு உங்களால் தேடி அறிய முடியும்?  அவருடைய எண்ணத்தை எவ்வாறு புரிந்து கொள்ள முடியும்?  அவருடைய திட்டத்தை எவ்வாறு தெரிந்துகொள்ள முடியும்? 